60 DE AUGMENTIS SCIENTIARUM 



turn properatur quando initia essent curanda ; atque, 

 dum ad maxima quaeque subito advolamus, quae in 

 medio posita sunt temere transilientes. At illud 

 recte praecipitur ; &quot; Quod nunc instat, agamus.&quot; 



Secundum Praeceptum est, ut caveamus ne animi 

 quadam magnitudine et praefidentia ad magis ardua 

 quam par est feramur, neve in adversum fluvii remi- 

 gemus. Optimum enim consilium circa fortunas 

 hominum, 



&quot; Fatis accede, Deisque.&quot; 



Circumspiciamus in omnes partes, et observemus 

 qua res pateant, qua clausae et obstructae sint, qua 

 proclives, qua arduae, neque viribus nostris ubi non 

 patet aditus commodus abutamur. Hoc si fecerirnus, 

 et a repulsa nos immunes praestabimus, et in nego- 

 tiis singulis nimis dm non hagrebimus, et moderatio- 

 nis laudem reportabimus, et pauciores offendemus, 

 et denique felicitatis opinionem acquiremus : dum 

 quse sponte fortasse eventura fuissent, nostrae indus- 

 triae accepta ferentur. 



Tertium Praeceptum cum proxime praecedente 

 nonnihil pugnare videri possit ; licet probe intellec 

 tual, minime. Illud hujusmodi est; ut occasiones 

 non semper exspectemus, sed eas quandoque provo- 

 cemus et ducamus. Quod etiam innuit Demosthe 

 nes, magniloquentia quadam : &quot; Et quemadmodum 

 receptum est, ut exercitum ducat imperator ; sic a 

 cordatis viris res ipsae ducendae, ut quae ipsis viden- 

 tur ea gerantur, et non ipsi persequi eventus tantum 

 cogantur.&quot; Etenim, si diligenter attendamus, duas 

 observabimus easque discrepantes species eorum, qui 



